Komission asetus (EY) N:o 1437/97, annettu 23 päivänä heinäkuuta 1997, jalostamattomien kuivattujen viikunoiden tuottajille maksettavan vähimmäishinnan ja varastointielinten ostohinnan sekä kuivattujen viikunoiden tuotantotuen määrän vahvistamisesta markkinointivuodeksi 1997/1998 ja asetuksen (ETY) N:o 626/85 muuttamisesta



Virallinen lehti nro L 196 , 24/07/1997 s. 0062 - 0063



KOMISSION ASETUS (EY) N:o 1437/97, annettu 23 päivänä heinäkuuta 1997, jalostamattomien kuivattujen viikunoiden tuottajille maksettavan vähimmäishinnan ja varastointielinten ostohinnan sekä kuivattujen viikunoiden tuotantotuen määrän vahvistamisesta markkinointivuodeksi 1997/1998 ja asetuksen (ETY) N:o 626/85 muuttamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon hedelmä- ja vihannesjalostealan yhteisestä markkinajärjestelystä 28 päivänä lokakuuta 1996 annetun neuvoston asetuksen (EY) N:o 2201/96 (1) ja erityisesti sen 3 artiklan 3 kohdan, 4 artiklan 9 kohdan ja 9 artiklan 8 kohdan, sekä katsoo, että asetuksen (EY) N:o 2201/96 soveltamista koskevista yksityiskohtaisista säännöistä hedelmä- ja vihannesjalostealan tuotantotukijärjestelmän osalta 19 päivänä maaliskuuta 1997 annetun komission asetuksen (EY) N:o 504/97 (2) 2 artiklassa vahvistetaan markkinointivuodet, asetuksen (EY) N:o 2201/96 3 ja 4 artiklassa esitetään vastaavasti vähimmäishinnan ja tuotantotuen määrän vahvistamisperusteet, tiettyjen tukeen oikeutettujen hedelmä- ja vihannesjalosteiden tuottajille maksettavista vähimmäishinnoista sekä tuotantotuen määristä 19 päivänä kesäkuuta 1984 annetun komission asetuksen (ETY) N:o 1709/84 (3), sellaisena kuin se on viimeksi muutettuna asetuksella (ETY) N:o 2322/89 (4), 1 ja 2 artiklassa määritellään vastaavasti jalostamattomien kuivattujen viikunoiden ja kuivattujen viikunoiden luokat, joille vahvistetaan vähimmäishinta ja tuki; näin ollen olisi vahvistettava markkinointivuoden 1997/1998 vähimmäishinta ja tuotantotuki, asetuksen (EY) N:o 2201/96 9 artiklan 2 kohdan a alakohdassa esitetään kuivattuja viikunoita ostavien varastointielinten maksaman hinnan vahvistamisperusteet; olisi vahvistettava asetuksen (ETY) N:o 1709/84 liitteessä I olevassa I osassa määriteltyä D-luokkaa vastaava ostohinta, joka on suuruudeltaan vähimmäishinta vähennettynä viidellä prosentilla, varastointielinten jalostamattomien kuivattujen viinirypäleiden ja kuivattujen viikunoiden ostamisesta, myymisestä ja varastoimisesta 12 päivänä maaliskuuta 1985 annetun komission asetuksen (ETY) N:o 626/85 (5), sellaisena kuin se on viimeksi muutettuna asetuksella (EY) N:o 1363/95 (6), 3 artiklan 2 kohta olisi poistettava eikä kyseisen kohdan säännöksiä olisi enää sovellettava, ja tässä asetuksessa säädetyt toimenpiteet ovat hedelmä- ja vihannesjalosteiden hallintokomitean lausunnon mukaiset, ON ANTANUT TÄMÄN ASETUKSEN: 1 artikla Markkinointivuodeksi 1997/1998: a) asetuksen (EY) N:o 2201/96 3 artiklassa tarkoitettu vähimmäishinta on 80,496 ecua/100 netto-kg tuottajalta lähtiessä C-luokan jalostamattomien kuivattujen viikunoiden osalta, b) mainitun asetuksen 4 artiklassa tarkoitettu tuotantotuki on 27,986 ecua/100 netto-kg C-luokan kuivattujen viikunoiden osalta. 2 artikla Markkinointivuonna 1997/1998 asetuksen (EY) N:o 2201/96 9 artiklan 2 kohdassa tarkoitettu ostohinta on 58,741 ecua/100 netto-kg. 3 artikla Poistetaan asetuksen (ETY) N:o 626/85 2 artiklan 3 kohta. 4 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Sitä sovelletaan 1 päivästä heinäkuuta 1997. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 23 päivänä heinäkuuta 1997. Komission puolesta Franz FISCHLER Komission jäsen (1) EYVL N:o L 297, 21.11.1996, s. 29 (2) EYVL N:o L 78, 20.3.1997, s. 14 (3) EYVL N:o L 162, 20.6.1984, s. 8 (4) EYVL N:o L 220, 27.9.1989, s. 58 (5) EYVL N:o L 72, 13.3.1985, s. 7 (6) EYVL N:o L 132, 16.6.1995, s. 8